吳檟 (天順進士)

吳檟（），字大用，直隸保定府博野縣人，明朝政治人物。進士出身。

 生平 
景泰七年（1456年）丙子科順天府鄉試第五十八名。天順八年（1464年）甲申科會試第一百三十名，殿試登進士第三甲第七十七名。成化元年（1465年）六月授禮科給事中《明宪宗纯皇帝实录卷之十八》：成化元年六月癸未，擢进士毛志、鄧山、張鐸、吳檟、王銓、梁璟、蕭彥莊、王詔為給事中，志吏科；山戶科；鐸、檟、銓禮科；璟兵科；莊彥刑科；詔工科。，出为四川左參議，十三年五月升本司右參政，十六年九月復除山西右參政，十七年七月专理粮储，二十年正月升陕西右布政使，十二月進左布政使，二十三年正月升都察院右副都御史、巡撫湖廣，丁憂服闋，弘治三年三月復除南京都察院右副都御史、总督粮储，八月以前在陕西擅自支用賑濟庫銀，被逮治，四年四月降山西左參政。傅珪《北潭集》卷七《明故山西左参政前南京都察院右副都御史吴公墓志铭》 公讳槚，字大用，姓吴氏，世为保定博野人。祖讳兴，昌邑县丞；父讳泽。以公贵，俱赠通议大夫、都察院右副都御史。祖母周氏，赠淑人。母田氏，封太淑人，生四子，公于行为二。少未知学，随童牧游，俄御史选民间俊秀补邑庠，公在选中。公志笃而性敏，始读书即领大守，不喜诡随，而亦不为矫激之行。家不甚饶，而重义好施。邑庠文庙坏，则亟捐百金修之。所居西张村南，地污下，秋夏潦水为患，辄不通往来，则为石桥二，人免于涉；村东路为河水所湮，行者趋径，车不得并轸，则为买地以广之，且加平治，乡人徳之至今。丁巳邑中疫厉作，公亦少不豫，乃出资召医，居善药以自疗，因以济人，得全活者颇众。其居乡惠爱类如此，不独施于官者可称述也。配赵氏，保德学正润之女，赠淑人；继配王氏，陕西副使凯之女，封淑人，皆有内行。子二：尚忠，国子生；尚质，邑庠生。孙三：孟、仲、祯，孟，邑庠生。女二：长适郡人张瑶，南京太仆卿谦之次子；次适郡人张凤，中都副留守溥之长子。孙女一，适邑人朱正，凤翔知府英之孙。曾孙女一，幼在室。尚忠卜以公卒之明年二月十二日于其村北祖茔启赵淑人竁合葬焉，先期遣其弟尚质走京师，谓予为同乡后进，且知公，托为铭，乃持其姻户部主事祁阳郝君汝容所为状以请，予又汝容姻也，亦尝辱公爱，铭其可辞。铭曰：维用斯行，维舍斯藏。既寿而臧，厥后以昌，维徳克将，维邦家之光。有奠斯堂，庆泽无有疆。

 家族 
曾祖父吳孝義。祖父吳興，曾任縣丞。父亲吳澤。母田氏。重慶下。兄春。弟桐、梓《天一阁藏明代科举录选刊·登科录》（《天順八年进士登科录》）。子尚忠、尚質。

 参考 

Jia
Category:景泰七年丙子科順天鄉試舉人
Category:明朝禮科給事中
Category:明朝四川布政使司參議
Category:明朝四川布政使司參政
Category:明朝陕西左布政使
Category:明朝湖廣巡撫
Category:明朝右副都御史
Category:明朝山西布政使司參政